**3. melléklet: Az elkészítés menete (tanulói feladatlap)**

Egy ember nagyságú posztert kell elkészítenetek, amely az emésztőrendszert ábrázolja.

Dolgozzatok a következő lépéseket követve!

1. Vegyétek elő a csomagolópapírt és tegyétek a földre! A csoport legalacsonyabb tagjának testét hanyatt fekve rajzoljátok körbe a papíron!
2. Ha készen vagytok, vegyétek elő a tanárotok által a padra készített fénymásolatokat, az emberi csontváz részeit! Vágjátok körbe és ragasszátok fel az előbb elkészült rajzra!
3. Ragasszátok a szókártyákat a megfelelő helyekre!
4. Vegyétek elő a krepp papírokat, válasszátok ki, hogy melyik szín melyik bélrendszert fogja jelölni, majd a vastagbél esetében 150X5 cm, míg a vékonybél esetében 600X3 cm nagyságú csíkokat készítsetek elő. Helyezzétek a csíkokat a rajzokra úgy, hogy egy kicsit mindig behajtjátok és ragasszátok le! A vékonybél esetében ügyesnek kell lennetek! Ha elkészültetek, a vakbelet egy kör alakú lufival, míg a féregnyúlványt egy csőlufival helyettesítsétek!
5. Tegyétek fel az elkészült műveiteket a tanterem falára vagy a táblára, így mindenki láthatja a többi csoport munkáját is!